**Structura cadru a proiectului de dizertație**

**Specializarea: Inginerie Structurala in limba engleza / franceza**

**Planului lucrării de disertație**

Prin planul lucrării de disertatie se întelege lista, în ordine cronologică, a problematicii care va fi tratată în lucrare. Este baza de la care se porneşte studiul din cadrul lucrării.

Planul lucrării de disertatie trebuie întocmit de către coordonatorul ştiintific al lucrării de disertatie împreună cu masterandul.

Coordonatorul ştiintific (acesta participă activ şi, posibil, decisiv la alegerea temei de disertatie) cunoaşte cel mai bine problematica ce urmează a fi abordată, de aceea este cel mai în măsură să stabilească ce probleme trebuie abordate, cu ce pondere, în ce ordine logică şi cu ce finalitate.

Lucrarea este totodată un document care atestă cunoştintele dobândite de candidat în anii de studiu, precum şi însuşirea unor deprinderi de muncă intelectuală, dintre care capacitatea de sintezare a informatiei şi de redactare ocupă un loc important.

Responsabilitatea lucrării îi revine în întregime candidatului, atât în ceea ce priveşte continutul, cât şi forma. Nerespectarea recomandărilor din prezentul document atrage după sine penalizări în notare şi poate duce chiar la respingerea lucrării de către secretarul comisiei, în momentul înscrierii pentru examenul de disertatie.

**Principiile care stau la baza întocmirii lucrării de disertație**

1. Lucrarea de disertație trebuie să permită:

• Evaluarea calității lucrării realizate:

o Calitatea metodologiei de cercetare;

o Coerența și plauzibilitatea rezultatelor cercetării realizate;

o Capacitatea de a interpreta și de a sintetiza rezultatele obținute şi de a formula propuneri de soluționare a problemelor identificate în domeniului abordat;

o Capacitatea de a realiza o cercetare / un studiu de caz în domeniul abordat;

• Prezentarea lucrării şi răspuns la întrebări:

o Pregătirea teoretică a absolventului;

o Capacitatea de analiză și sinteză a absolventului;

• Respectarea prevederilor Ghidului

2. Lucrarea de disertație trebuie să urmeze tema aleasă şi să demonstreze coerența materialului prezentat;

3. Lucrarea trebuie să cuprindă o introducere care abordează obiectivul general și contextul cercetării, necesitatea și oportunitatea acesteia, urmată de cadrul teoretic al lucrării, metodologia utilizată, rezultatele obținute, interpretarea și concluziile cercetării realizate.

**Structura generala a lucrării de disertație**

Prin urmare, o structură generală a unei lucrări de disertatie ar trebui să contină cel putin următoarele capitole:

**Capitolul 1.** Introducere. Prezentarea obiectivului lucrării, necesitatea si oportunitatea;

**Capitolul 2.** Documentare teoretica privind subiectul lucrării, atât din literatura națională cât și internațională;

***Capitolul 3.*** *Prezentarea metodologiei de lucru (metode de lucru, descrierea aparaturii și instalațiilor utilizate, formule, relații şi modele și programe de calcul şi analiză etc.);*

***Capitolul 4.*** *Prezentarea rezultatelor cercetărilor efectuate în lucrare interpretate în acord cu obiectivul lucrării;*

***Capitolul 5.*** *Concluzii generale;*

**Bibliografie.** Prezentarea, de obicei în ordinea apariției în lucrare a tuturor surselor documentare utilizate în elaborarea lucrării;

**Anexe.** Cuprind orice materiale relevante pentru lucrarea de disertatie dar a căror includere în corpul lucrării îngreunează parcurgerea lucrării sau creează sincope de percepere a acesteia. Aici intră:

• Tabele cu date şi prelucrări;

• Produse grafice ample;

• Extrase din inventare de coordonate, fişiere de măsurători, de prelucrare, etc.;

• Programe rulate pe calculator, cu calculele efectuate în beneficiul lucrării;

• Adrese de recomandare a lucrării sau de apreciere a unor activităti desfăşurate de către absolvent în legătură cu elaborarea lucrării, etc.

• Rapoarte grafice şi textuale.